Vareš

**Vareš** je naseljeno mjesto i središte istoimene općine u Bosni i Hercegovini.

## Geografija 
**Vareš** je bosanskohercegovačka općina s nadmorskom visinom od 829&nbsp;metara koji se nalazi u kotlini rječice Stavnje, 45&nbsp;km od Sarajeva. Na Stavnji, u centru grada je stari kameni most.

### Geografski položaj 
## Historija 
Područje današnjeg Vareša pripadalo je u srednjem vijeku bosanskoj županiji Vidogošći, dok se samo naselje razvilo krajem 15. stoljeća. Prirodna bogatstva vareškog kraja, naročito željezna ruda i drugi metalonosni slojevi, presudno su odredili njegov historijski razvoj, pa je Vareš stoljećima bio vezan za rudarstvo, preradu rude i kovačke obrte.

Postoje tragovi eksploatacije rude još iz rimskog doba. U vareškom kraju pronađeni su rimski rudarski nalazi, uključujući rudarsku lampu i epigrafske spomenike, a novija istraživanja iz kakanjsko-vareškog područja dodatno potvrđuju rimsko prisustvo i komunikacije na širem prostoru srednje Bosne.

U srednjem vijeku u izvorima se spominju vareška rudarska sela, među njima Duboštica, zabilježena 1393. godine, što upućuje na razvijenu rudarsku djelatnost još u doba bosanskih banova i kraljeva.

Za vrijeme osmanske uprave vareški kraj zadržao je značaj kao rudarsko i kovačko područje. Obrtnici iz Vareša bili su poznati po proizvodima od željeza, a tradicija metaloprerađivačkih zanata održala se i u okolnim naseljima, naročito u Oćeviji. Austrougarska modernizacija promijenila je privrednu i socijalnu strukturu mjesta: Vareš iz tradicionalnog rudarsko-obrtničkog središta prerasta u izrazit industrijski grad, s novim saobraćajnim, stambenim i upravnim sadržajima.

Tokom rata u Bosni i Hercegovini Vareš je isprva ostao pošteđen težih međunacionalnih sukoba te je do ljeta 1993. bio enklava u kojoj su lokalne hrvatske i bošnjačke strukture još održavale određeni stepen suživota. Stanje se naglo pogoršalo nakon izbjegličkog vala iz kaknjskog kraja i dolaska snaga pod komandom Ivice Rajića. U napadu HVO-a na selo Stupni Do 23. oktobra 1993. ubijeno je najmanje 37 bošnjačkih civila, a selo je gotovo potpuno razoreno. MKSJ je kasnije utvrdio Rajićevu krivičnu odgovornost za zločine u Stupnom Dolu i Varešu, a on je 2006. godine osuđen nakon priznanja krivnje. Nekoliko dana nakon zločina i daljih borbi, Armija Republike Bosne i Hercegovine krajem oktobra 1993. preuzela je kontrolu nad Varešom, nakon čega je došlo do masovnog odlaska hrvatskog stanovništva iz grada.

## Stanovništvo 
### Nacionalni sastav stanovništva - općina Vareš 
### Nacionalni sastav stanovništva - naseljeno mjesto Vareš 
## Kultura 
desno|mini|270px|Stari grad Bobovac
### Nacionalni spomenici 
## Privreda 
Pred zadnji rat Vareš je bio snažno industrijsko središte. Rudnik željezne rude zapošljavao je 1180 radnika, željezara 890, kamenolom 30, "Amfibolit" 20, "Metalprerada" 225, prerada drveta 630, šumarstvo 750, "Vranica" - građevno poduzeće, Bobovac 490, tvornica rezervnih dijelova 320, tvornica "Zrak" 130, tvornica konfencije "Vilko" 120, "Autotrans" 140, Rudnik olova, cinka i barita 120, trgovačko poduzeće "Snaga" 195, "Velepromet" 65, "Perun" 60 itd.

## Poznate ličnosti 
*Goran Ivandić, muzičar
*Željko Ivanković, književnik
*Borislav Stjepanović, glumac
*Gordan Firić, košarkaš
*Novak Simić, književnik
*Grigorije Durić, svećenik
*Ivica Matić, režiser

## Reference 
## Vanjske linkovi 
* Zvanični sajt općine Vareš

Kategorija:Općine Bosne i Hercegovine
Kategorija:Općine Federacije Bosne i Hercegovine
Kategorija:Općine u Zeničko-dobojskom kantonu
*
Kategorija:Naseljena mjesta u Varešu